PTT-BCP ลดราคาน้ำมันทุกชนิด มีผลพรุ่งนี้!
PTT-BCP ลดราคาน้ำมันทุกชนิดลิตรละ 40 สต. ส่วน E85 ลด 20 สต.มีผลพรุ่งนี้!
1 ส.ค. 2559

บริษัท ปตท. จำกัด (มหาชน) หรือ PTT และ บริษัท บางจาก ปิโตรเลียม จำกัด (มหาชน) หรือ BCP ประกาศปรับลดราคาขายปลีกน้ำมันทุกชนิดลงลิตรละ 40 สตางค์ ยกเว้น E85 ปรับลด 20 สตางค์ มีผลวันพรุ่งนี้ (2 ส.ค.) ตั้งแต่เวลา 05.00 น.
ทั้งนี้ ส่งผลให้ราคาขายปลีกน้ำมันสำเร็จรูปของ ปตท.และบางจากฯ ในสถานีบริการน้ำมันเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ลิตรละ 29.96 บาท, แก๊สโซฮอล 95 ลิตรละ 22.85 บาท, แก๊สโซฮอล 91 ลิตรละ 22.58 บาท, E20 ลิตรละ 20.34 บาท, E85 ลิตรละ 16.49 บาท และดีเซล ลิตรละ 23.09 บาท (ราคาดังกล่าว ไม่รวมภาษีบำรุงท้องที่ของแต่ละจังหวัด)